Nota de premsa

**S’obre convocatòria per formar part de l’orquestra dels Goigs de Sant Fèlix 2016**

Els Administradors de la Festa Major 2016, el Servei de Cultura de l’Ajuntament de Vilafranca i l’equip de direcció dels Goigs obren convocatòria per a músics i estudiants de música que vulguin formar part de l’orquestra dels Goigs de Sant Fèlix de la Festa Major 2016 que, com cada any, tindran lloc a la Basílica de Santa Maria, del 22 al 30 d’agost en finalitzar la Novena.

Es necessiten intèrprets de **violí, de violoncel, de contrabaix, de flauta travessera, de clarinet, de trompeta, de trombó i d’orgue**. Les persones interessades a formar part de l’orquestra han de cursar com a mínim 1r d’ESO (nascuts/des l’any 2003) i es poden inscriure **del 27 de maig al 10 de juny** per Internet a través de la web de l’Ajuntament, [www.vilafranca.cat](http://www.vilafranca.cat) o bé portant la butlleta d’inscripció al Servei de Cultura de l’Ajuntament, al carrer de l’Escorxador, 19-21, de dilluns a divendres, de 9 a 14h i de 16,30 a 20,30h.

Per a més informació, es pot trucar al Servei de Cultura de l’Ajuntament, al telèfon 93 890 04 59, de dilluns a divendres, de 9 a 14h i de 16,30 a 20,30h o bé escriure un correu electrònic a l’adreça [cultura@vilafranca.org](mailto:cultura@vilafranca.org).

24 de maig de 2016